د بهرنیو چارو وزارت سیاسي مرستیال په کابل کې د ایران له سفير علي رضا بیکدلي سره په کتنه کې یاد هېواد کې د افغان کډوالو د ستونز پر حل خبرې کړې. په دې کتنه کې سیاسي مرستیال هیله ښودلې چې ایران ته د افغانانو د تګ راتګ او هلته د کډوالو د ستونزو حل برخه کې لازمې اسانتیاوې رامنځ ته شي. دغه راز دې کتنه کې د ایران سفیر د دوه اړخیزو اړیکو لا پراختیا لپاره له شته فرصتونو څخه په ګټې اخیستنې ټینګار کړی او زیاته کړې یې ده، چې د دواړو هېوادونو ترمنځ به سیاسي، اقتصادي او فرهنګي اړیکې لا پراخه شي.